b'\n_START_ARTICLE_\nMaja Haderlap\n_START_SECTION_\n\xc5\xbdivljenjepis\n_START_PARAGRAPH_\nMaja Haderlap je na Dunaju \xc5\xa1tudirala germanistiko, filozofijo in gledali\xc5\xa1ke vede in prav tam leta 1989 doktorirala iz gledali\xc5\xa1kih ved. Bila je dramatur\xc5\xa1ka in produkcijska asistentka v Trstu in Ljubljani. Med letoma 1989 in 1992 je bila urednica in izdajateljica koro\xc5\xa1ke slovenske literarne revije Mladje. \xc5\xa0estnajst let je bila dramaturginja v celov\xc5\xa1kem Mestnem gledali\xc5\xa1\xc4\x8du._NEWLINE_Predava gledali\xc5\xa1ko zgodovino in dramaturgijo na univerzi v Celovcu._NEWLINE_Leta 2011 je bila kot finalistka med \xc5\xa1tirinajstimi tekmujo\xc4\x8dimi avtorji iz Nem\xc4\x8dije, Avstrije in \xc5\xa0vice na petintridesetih Dnevih nem\xc5\xa1ke literature izbrana za nagrado, poimenovano po sloviti pisateljici Ingeborg Bachmann.'